open-index/open-wikipedia-markdown huggingface dataset:
Olavi Niinikoski

**Lauri Olavi Niinikoski** (22. heinäkuuta 1912 Lavia – 23. joulukuuta 1990 Karkkila) oli suomalainen suojeluskuntaupseeri, työnjohtaja ja näytelmäkirjailija.

Niinikoski kävi keskikoulun. Hän toimi metsätyönjohtajana ja Metsälautakunnassa vuosina 1945–1950, vientitoimijana oy Saxen & co yhtiössä vuosina 1951–1962, varastonhoitajana TVH:lla vuosina 1963–1970 ja Vesihallituksessa 1970–1975. Lavian suojeluskunnan paikallispäälliköksi Niinikoski nimitettiin reservin vänrikkinä vuonna 1939. Siinä ominaisuudessa
hän joutui viemään kotikuntansa miehet kahteen sotaan joista selvisi hengissä, luutnantin arvoisena. Niinikoski toimi aktiivisesti Lavian suojeluskunnan näytelmäkerhossa. Näyttelemisen ohella Niinikoski harrasti urheilua.

Koko sodanjälkeisen ajan Niinikoski eli Karkkilassa. Hän kirjoitti yhdessä Olavi Virtasen kanssa urheiluseura Karkkilan Poikien historiikin. Lisäksi hän kuului kirjan "Satakuntalaispataljoonan IX/KT-Pr:n tie 1939-40" toimituskuntaan. Niinikoski kirjoitti yhden näytelmän, jolla hän osallistui Kariston seuranäytelmäkilpailuun.

Niinikosken puoliso oli Hilkka (o.s. Ropo). Niinikoskelle myönnettiin 4 lk Vapaudenristi vuosina 1940 ja 1944. Lisäksi hän on saanut Karkkilan Poikien hopeisen ansiomerkin. Seuran sihteerinä hän toimi vuosina 1946–1951.

## Näytelmiä
* *Ulosmittaus* : yksinäytöksinen pila. Seuranäytelmiä 528. Karisto 1951

## Muita julkaisuja
* Olavi Niinikoski ja Olavi Virtanen, *Karkkilan Pojat 1933–1958*, kirja 46 sivua, julkaisija Karkkilan Pojat, 1958
* Olavi Niinikoski, *Talvisodan joulunviettoa Sallan suunnalla 1939*, Kansa taisteli, 1958, No 11-12

## Lähteet
* 
* Kirjasampo.fi : Olavi Niinikoski

### Viitteet
Jukka Kyrki

**Jukka Rafael Kyrki**, vuoteen 1935 *Kyrklund* (15. lokakuuta 1915 Helsinki – 11. toukokuuta 1988 Oulu) oli suomalainen kemisti.

Kyrki oli Oulun yliopiston epäorgaanisen kemian professori 1973–1979. Hän tutki Caron happoa. Kyrkin vanhemmat olivat lääketieteen ja kirurgian tohtori Karl Rafael Kyrki ja Kerttu Naemi Sofia Vartiovaara. Hänen puolisonsa vuodesta 1947 oli silmälääkäri Liimi Annikki Kantele (s. 1922), rovasti ja lähetyssaarnaaja Väinö Kanteleen tytär.

## Lähteet
Aadolf Luomanen

**(Kustaa) Adolf Luomanen** (6. marraskuuta 1886 – 26. joulukuuta 1949) oli Kauhavalla asunut suomalainen postikorttitaiteilija ja näytelmäkirjailija.

Luomanen suunnitteli vuosina 1920–1949 useita kymmeniä postikortteja.

## Teoksia
* *Teerelän perhe* ; kirj. Santeri Alkio, kuvittaneet Adolf Luomanen ja Aug. Mukari. Sanomalehtiosuuskunta Ilkka, Vaasa 1911 
* *Tähtiväkeä* : yksinäytöksinen pilakuvaus Pohjanmaalta. Seuranäytelmiä 193. Karisto 1915, 3. painos nimellä *Tätiväkeä* : yksinäytöksinen pilakuvaus Pohjanmaalta. Karisto 1946
* *Emännän salaisuudet* : yksinäytöksinen pilakuvaus. Seuranäytelmiä 199. Karisto 1916, 3. painos 1932
* *Kun Kyöpelinkellot ne soivat* : yksinäytöksinen huvinäytelmä. Seuranäytelmiä 198. Karisto 1916
* *Lauvantai-ilta* : yksinäytöksinen pilakuva Etelä-Pohjanmaalta. Seuranäytelmiä 197. Karisto 1916
* *Härmän häät: rakkauden kostolaulu ; kansan suusta*. 7. painos, Otto Andersinin kustannusliike, Pori 1927

## Lähteet
* Kirjasampo.fi : Aadolf Luomanen
* Museoon! Tampereen kaupungin museoiden tiedotuslehti 2/2011, s. 15
* http://haudat.genealogia.fi/php/haudat1f.php?coun=fi&lang=fi&code=237&id=6473
Männistön koulu

**Männistön koulu** sijaitsee Nastolassa, Uudenkylän kylässä.  Aluksi Männistön koulu tunnettiin nimellä Uudenkylän yhteiskoulu. 

Männistön koulun oppilaat ja opettajat siirrettiin vuonna 2017 samoihin tiloihin Kukkasen koulun kanssa. Lukuvuoden 2017- 2018 alussa Kukkasen peruskoulun oppilasmäärä oli noin 450 oppilasta.

Koulun peruskivi muurattiin 1960-luvun alussa. http://www.tieokas.fi/RAKENNUSHISTORIA.pdf

## Lähteet
1.http://www.tieokas.fi/RAKENNUSHISTORIA.pdf

## Aiheesta muualla
*Männistön koulun kotisivut
Kaikki askeleet

”**Kaikki askeleet**” on Johanna Kurkelan kappale hänen viidenneltä studioalbumiltaan *[[Sudenmorsian (albumi)|Sudenmorsiamelta]]*. Kaiku Recordings julkaisi kappaleen albumin toisena singlenä 16. marraskuuta 2012. Kappaleen on sanottu kuvaavan hyvin *Sudenmorsian*-albumia sekä Johannan senaikaista musiikillista ilmettä. Tyyliltään kappale yhdistelee monenlaisia musiikillisia elementtejä aina konetaustasta perinteisiin laulumelodioihin. Toisin kuin albumin ensimmäinen singlejulkaisu ”Oothan tässä vielä huomenna”, ”Kaikki askeleet” ei päässyt listoille.

## Kappaleet
;Digitaalinen lataus

# 

## Lähteet
Luhalahden kirkko

**Luhalahden kirkko** Ikaalisissa valmistui vuonna 1934. Sen rakennutti vuonna 1919 perustettu Luhalahden Rukoushuoneyhdistys ikaalilaissyntyisen arkkitehti Bertel Strömmerin piirustusten pohjalta.  Kirkkoa on peruskorjattu ainakin vuonna 1969.

Kirkko on rakennettu valkoiseksi rapatusta tiilestä ja se on ratkaisultaan suorakaiteen muotoinen pitkäkirkko, joka pääsisäänkäynti on etelän puoleisella pitkällä sivulla. Rakennuksen julkisivulle ovat leimallisia porraspäädyt, joita suosittiin erityisesti 1930-luvun alkuvuosina. Yksilaivaisen kirkkosalin runkohuoneen sisäkate on punen tasakate.

Kirkkossa on 6-äänikertaiset ja yksisormioiset mekaaniset urut, jotka on rakentanut Kangasalan Urkutehdas vuonna 1969.

Kirkon alttaritaulu *Jeesus Hyvä Paimen* on vuodelta 1959 ja sen on maalannut Ilmari Heinonen. 

Kirkossa ei ole kellotapulia, mutta kuitenkin kirkonkello, jota soitetaan vanhaan tapaan.

## Lähteet

## Aiheesta muualla
Pentinmaan rukoushuone

**Pentinmaan rukoushuone** on pienehkö entinen kirkkorakennus Hämeenkyrön Äkönmaassa, noin 19 kilometriä pääkirkolta itään. Pentinmaan rukoushuoneyhdistys perustettiin vuonna 1932 ja tämä rukoushuone valmistui vuonna 1939. Rakennuksen pinta-ala on 200 m2. Sähköt rakennus sai vuonna 1949. Rakennus peruskorjattiin vuonna 1997. Yhdistyksen lakattua, rakennus siirtyi Hämeenkyrön seurakunnan omistukseen, mutta seurakunta päätti pistää sen tarpeettomana myyntiin keväällä 2019.

## Lähteet
Kiinanjujuba

**Kiinanjujuba** (*Ziziphus jujuba*) on jujubien sukuun kuuluva lehtipuu, jonka hedelmiä käytetään ravinnoksi. Hedelmiä kutsutaan myös nimellä jujube. Kasvi on kotoisin Aasiasta ja Lähi-idästä, ja sitä on istutettu laajasti trooppiseen Afrikkaan.

## Ulkonäkö ja koko
Kiinanjujuba on pienehkö lehtipuu, joka kasvaa noin 12 metriä korkeaksi. Sen lehdet ovat kiiltävän vihreät ja kukat vaatimattomat. Hedelmä on kooltaan rypäleen ja mansikan väliltä, ja siinä on sisällä yksi iso siemen. Sekä kuori että hedelmäliha ovat punaisia. 

## Hedelmät

Kiinanjujubaa on kasvatettu Kiinassa neljätuhatta vuotta. Siitä on jalostettu lukuisia lajikkeita, joista toisten hedelmät sopivat paremmin sellaisenaan syötäviksi, toiset kuivattaviksi. Hedelmistä voidaan tehdä myös säilykkeitä.

## Lähteet

## Aiheesta muualla
* Kassu – Kasvien suomenkieliset nimet: Kiinanjujuba (''Ziziphus jujuba'')
* ITIS: ''Ziziphus jujuba'' 
* Flora of China: ''Ziziphus jujuba''
Paulaharjun koulu

**Paulaharjun koulu** on Oulun Puolivälinkankaalla sijaitseva peruskoulu. Koulussa annetaan perusopetusta 1–6 luokkien oppilaille.

Punatiilinen koulurakennus on valmistunut 1962, laajennusosa 1967. Koulu oli 1970–luvulla yksi Suomen suurimmista kouluista, oppilaita koulussa oli 1380 ja koulua käytiin vuoroluvussa. Nykyisin koulussa on alle 300 oppilasta. Koulu on nimetty kirjailija Samuli Paulaharjun mukaan.

## Lähteet
Ilkka Wirtanen

**Ilkka Wirtanen** on suomalainen säveltäjä, tuottaja ja sanoittaja. 

Wirtanen on keskittynyt erityisesti metallimusiikin tuottamiseen ja on muun muassa tuottanut ja ollut mukana säveltämässä koko Reckless Love-yhtyeen tähänastisessa neljä albumia käsittävässä tuotannossa.

## Lähteet
*Ilkka Wirtanen discogs-sivulla
*kaikuentertainment 

## Aiheesta muualla
*
Only One (Asteen kappale)

"**Only One**" on Asteen 4. huhtikuuta 2014 julkaisema single, jonka on tuottanut Emma-palkittu MGI. Kappaleen kertosäkeen laulaa St. Patrick. Kappaleen musiikkivideo sai ensi-iltansa 16. toukokuuta 2014 Ilta-Sanomien verkkosivuilla. Kappale oli vain keskinkertainen menestys, sijoittuen kaupallisista listoista singlelistan 13.- ja latauslistan 16. sijalle. Radiolistalla kappaleen paras sijoitus oli listan 87. sija.

## Listasijoitukset

## Lähteet
Valolinna

**Hyvinvointi- ja osaamiskeskus Valolinna** sijaitsee Heinolassa, Rainion kaupunginosassa. Valolinnan tiloissa toimi vuoteen 2010 asti Reuman sairaala. Asuntolarakennuksessa toimii nykyisin Hotelli Valo. Toukokuussa 2013 reumasairaalan tiloissa aloitti päiväkirurginen sairaala Valolinna Klinikka, joka tekee ortopedian, traumatologian, plastiikkakirurgian, käsikirurgian, yleiskirurgian ja lastenkirurgian leikkauksia.

## Aiheesta muualla
* Valolinna.fi
Alpo Routasuo

**Alpo August Rafael Routasuo**, sukunimi vuoteen 1935 **Roos** (1. maaliskuuta 1912 Helsinki – 23. marraskuuta 1990 Helsinki) oli suomalainen suunnittelupäällikkö, kirjallisuuskriitikko ja suomentaja.

## Henkilöhistoria
Alpo Routasuon vanhemmat olivat varastomies August Roos ja Mathilda Josefina Lindholm. Hän pääsi ylioppilaaksi 1930 ja valmistui filosofian kandidaatiksi 1936 ja maisteriksi 1938. Routasuo toimi päämajan lääkintäosaston toimistosihteerinä 1940–1944, lääkintöhallituksen sotavammasairaalaosaston toimistopäällikkönä 1944–1946 sekä *[[Terveydenhoitolehti|Terveydenhoitolehden]]* toimitussihteerinä 1946–1947. 

Vuodesta 1948 lähtien Routasuo toimi Yleisradion teatteriosaston apulaispäällikkönä, vuodesta 1960 puheohjelmien osaston apulaispäällikkönä ja vuodesta 1965 päällikkönä. Noina aikoina hän teki ja toimitti paitsi Yleisradion omien ohjelmien esittelyitä, myös ohjelmia muun muassa kirjallisuudesta ja kuvataiteesta niin, että Ylen vuonna 2025 julkaistussa historiikissa häntä kutsutaan Ylen ensimmäiseksi kulttuuritoimittajaksi.

Radion suunnittelupäälliköksi Routasuo nimitettiin 1970, mitä tehtävää hän oli hoitanut virkaa tekevänä jo kaksi vuotta. Routasuo oli Aleksis Kiven Seuran sihteeri vuonna 1946 ja *[[Maaseudun Tulevaisuus]]* -lehden kirjallisuusarvostelija vuodesta 1946.

## Kirjallinen tuotanto
### Teoksia
* Teuvo Pakkala : *Valitut teokset* ; johdannon kirj. Alpo Routasuo. Otava 1954, 6. painos 1961

### Suomennoksia
* Molière : *Lääkäri vastoin tahtoaan* : radiokuunnelma, Yleisradiolle suomentanut ja sovittanut Alpo Routasuo, ohjaus Markus Rautio. Yleisradio 1949
* Hans Habe : *Ilona* : romaani. Kirjayhtymä, Helsinki 1961, 3. painos 1962
* Hans Habe : *Zita, Ilonan tytär* : romaani. Kirjayhtymä, Helsinki 1962
* Hans Habe : *Kreivitär Tarnovska* ; suom. Leena Routasuo ja Alpo Routasuo. Kirjayhtymä, Helsinki 1964

## Lähteet
* 
* Kirjasampo.fi : Alpo Routauo

### Viitteet
Mr. Turner

**Mr. Turner** on vuonna 2014 ensi-iltansa saanut Mike Leighin ohjaama ja käsikirjoittama elämäkertaelokuva, joka kertoo 1800-luvun alkupuolen maisemamaalarista William Turnerista. Elokuvan pääosissa ovat Timothy Spall, Dorothy Atkinson, Marion Bailey ja Paul Jesson.

Elokuva sai ensi-iltansa Cannesin elokuvajuhlilla 2014, jossa se kilpaili Kultaisesta palmusta. Suomessa elokuvan ensi-ilta oli 19. joulukuuta 2014.

*Mr. Turner* sai neljä Oscar-ehdokkuutta parhaasta kuvauksesta, puvustuksesta, musiikista ja lavastuksesta.

## Näyttelijät

## Aiheesta muualla
*
Walkin’ the Back Streets

**Walkin’ the Back Streets** (levyetiketissä Walking) on yhdysvaltalaisen kitaristi ja laulaja Little Miltonin albumi vuodelta 1981.

Äänitykset on kuitenkin tehty vuosina 1972 ja 1974 Memphisissä. Kappaleet ovat ennenjulkaisemattomia lukuun ottamatta levyn ensimmäistä kappaletta "Walking the Back Street and Crying".

Se on alun perin julkaistu singlenä (Stax 0124). Tämä pitkäkestoinen kappale oli alkujaan vielä minuutin verran pitempi, sillä siitä poistettiin Miltonin kitarasooloa. Singlen toisena kappaleena oli tälläkin albumilla versioitu "Before the Honeymoon". Lisäksi albumi sisältää Miltonin versioita tunnetuista blues- ja soulbluesklassikoista.

Albumin on tuottanut Ed Michel. Alkuperäinen tuotanto on Staxin henkilökunnan. Remiksauksen on tehnyt Allen Sudduth ja masteroinnin George Horn Berkeleyn Fantasy-studioilla. 

Kansitaiteesta on vastannut Phil Carroll.

Levy-yhtiön osoite on ollut Stax Records, Tenth and Parker,
Berkeley, California 94710.

## Kappaleet

Kappaleet: 1. East/Memphis Music/South Memphis Music – BMI 2. East/Memphis – BMI 3. Ordena Music – BMI 4. Duchess Music – BMI 

Kappaleet: 1. East/Memphis Music/Wild Rice Music – BMI 2. Duchess Music – BMI 3. Hudson Bay Music – BMI 4. Abkco Music – BMI 5. Despen Music – BMI 

**Kappaleista aikaisemmin julkaistuja singleversioita:** 
* "Blue Monday": James Davis (Duke 368)
* "Eight Men and Four Women": O. V. Wright (Backbeat 580) 
* "Open the Door to Your Heart": Darrell Banks (Revilot 201)
* "Letter Full of Tears": Gladys Knight & the Pips (Furry 1054)

## Muusikot

* Little Milton – laulu, kitara
* Willie Hall – rummut
* Bobby Manuel – kitara 
* William Murphy – basso
* Lester Snell – kosketinsoittimet
* Michael Toles – kitara
* David Weatherspoon – basso

sekä The Memphis Horns.

## Lähteet
* Little Milton LP *Walkin’ the Back Streets* (Stax Records MPS-8514) 1981

### Viitteet
Eilean Donan

**Eilean Donan** () on pieni saari Skotlannin Ylämaiden länsiosassa. 1900-luvun alussa tehtyjen kunnostustöiden yhteydessä saarelle rakennettiin kävelysilta. Saarta hallitsee valokuvissa, elokuvissa ja televisiossa usein näkyvä pittoreski linna. Dornien kylästä on saarelle matkaa kilometrin verran. Saarella ei ole ollut varsinaisia asukkaita vuoden 2011 väestönlaskennassa.

Saaren nimi tarkoittaa Donnánin saarta ja on saanut nimensä kelttiläisen pyhimyksen Donnán of Eiggin mukaan, joka kuoli marttyyrinä vuonna 617. Hänen kerrotaan rakentaneen saarelle kirkon, josta ei kuitenkaan ole löytynyt jälkiä.

Linna on 1200-luvulta. Se oli Mackenzien suvun tukikohta aina siihen asti kunnes Englannin laivasto tuhosi sen jakobiittikapinan yhteydessä 1719. Nykyinen rakennus on peräisin 1900-luvun alusta, jolloin John Macrae-Gilstrap kunnosti rauniot.

## Lähteet

## Aiheesta muualla
*Virallinen sivu
Kääpiöesikko

**Kääpiöesikko** (*Primula vulgaris*) on monivuotinen ruohovartinen kukkiva kasvi, jota kasvatetaan koristekasvina.

## Ulkonäkö ja koko
Kääpiöesikon kielenmuotoiset lehdet muodostavat ruusukkeen, jonka keskeltä nousee keväällä monia kellomaisia, halkaisijaltaan noin 2,5–3,5&nbsp;cm:n kokoisia kukkia. Kukat ovat yleensä vaaleankeltaisia.

## Levinneisyys
Kääpiöesikkoa tavataan luonnonvaraisena Länsi-Euroopassa Färsaarilta Espanjan pohjoisosiin ja Italiaan asti. Sitä kasvaa paikoin Afrikan pohjoisrannikolla. Lähi-idässä kasvaa alalaji *sibthorpii*.

## Koristekasvina

Suomessa kääpiöesikoita myydään keskellä talvea sisäkasveiksi ruukuissa. Väreinä on tarjolla punainen, keltainen, valkoinen, sininen ja oranssi. Lisäksi  kasvista on jalostettu myös kirjavia muotoja.  Sisällä kasvi kukkii yhdestä kahteen viikkoa, villeässä pitempään kuin huoneenlämmössä. Talvella kukkineen kasvin voi keväällä istuttaa puutarhaan. Kasvi tarvitsee paljon valoa, mutta ei suoraa auringonpaahdetta.

## Lähteet

## Aiheesta muualla
*ITIS: ''Primula vulgaris'' 
*UniProt, Taxonomy: ''Primula vulgaris''
Talviaisten rautatieasema

**Talviaisten  rautatieasema** (lyh.Tv) on rautatieliikennepaikka Oriveden kaupungin Talviaistaipaleen kylässä. Liikennepaikka avattiin liikenteelle vuonna 1947. Rataosa Orivedeltä Jämsänkoskelle valmistui vuonna 1951. Talviainen muutettiin miehittämättömäksi seisakevaihteeksi vuonna 1960 ja henkilöliikenne Oriveden sekä radan silloisen päätepisteen Jämsänkosken välillä loppui vuonna 1969. Tavaraliikenne lopetettiin ja liikennepaikka lakkautettiin vuonna 1973. Talviainen avattiin kuitenkin uudestaan junankohtauspaikkana vuonna 1978, jolloin rataosa valmistui Jyväskylään saakka.

Talviaisten vaatimaton asemarakennus rakennettiin Talviaistaipaleen kylään aivan valtatie 9:n viereen arkkitehti Jarl Ungernin piirustusten mukaan vuonna 1945. Nykyisin paikalla on junasuoritus- ja laitesuojarakennus. Talviainen muutettiin uudelleen miehittämättömäksi liikennepaikaksi rataosan kauko-ohjauksen valmistuttua vuonna 1991. Liikennepaikka sijaitsi aiemmin Längelmäen kunnan alueella, mutta kunnan lakkauttamisen jälkeen liikennepaikka on vuoden 2007 alusta lähtien sijainnut Oriveden alueella.

## Lähteet
Jakobiittikapinat

**Jakobiittikapinat** olivat vuosien 1688 ja 1746 välillä Britanniassa ja Irlannissa käytyjä sotia ja kapinoita. Niissä jakobiitit yrittivät palauttaa Jaakko II:n ja myöhemmin hänen Stuart-sukuiset jälkeläisensä Englannin valtaistuimelle sen jälkeen, kun Englannin parlamentti oli syrjäyttänyt hänet mainion vallankumouksen yhteydessä.

Taisteluissa oli ensisijaisesti kyse hallitsijasuvusta, mutta siihen liittyi myös uskontoa koskevia puolia, sillä jakobiittien Stuart-jälkeläiset olivat katolilaisia. Monet katolilaiset toivoivat, että jos valtaistuimelle saataisiin palautetuksi katolinen monarkki, Britannian uskontopolitiikassa tapahtuisi suuria muutoksia. 

Kun Englannin Jaakko II syrjäytettiin, valtaan nousi hänen tyttärensä Maria II yhdessä hollantilaissyntyisen puolisonsa Vilhelm III Oranialaisen kanssa.

Suurimmat kapinat olivat vuosien 1715–1716 kapina ja vuosien 1745–1746 kapina. Viimeistä jakobiittikapinaa, josta käytetään myös nimitystä  "the Forty-Five", johti Charles Edward Stuart eli "Bonnie Prince Charles". Hän kärsi tappion Cullodenin taistelussa 1746, mutta hänen onnistui paeta ulkomaille, eikä hän sen jälkeen enää ryhtynyt kapinayrityksiin. Näin myös hiipuivat realistiset toiveet Stuart-sukuisen hallitsijan saamisesta valtaistuimelle. Englantilaisten myöhemmät rangaistukset tekivät samalla lopun skottien taisteluista Englannin kruunua vastaan. Englantilaiset yrittivät jopa hävittää klaanijärjestelmä ja kielsivät tartaanikankaan ja kilttien käytön.
Keltasinappi

**Keltasinappi** (*Sinapis alba*) on yksivuotinen ruohovartinen kasvi. Se on yksi lajeista, joiden siemeniä käytetään sinapin valmistamiseen.

## Ulkonäkö ja koko
Keltasinappi kasvaa jopa 1,5 m korkeaksi. Sen lehdet ovat 8 cm pitkät ja 4 cm leveät. Kukat ovat keltaiset.

## Levinneisyys
Keltasinappi on alkujaan kotoisin Välimeren seudulta. Nykyisin sitä kasvaa Lounais-Suomesta etelään koko Euroopassa, sekä paikoin Aasiassa ja Pohjois-Amerikassa. Se on moni paikoin tulokaslaji tai viljelykarkulainen.

## Käyttö

Sinapin valmistuksessa keltasinapin siemenjauhetta sekoitetaan yleensä mustasinappiin. Kokonaisia siemeniä käytetään säilykkeiden kuten maustekurkkujen valmistukseen. Keltasinapin siemenistä saadaan 20–35&nbsp;% miedonmakuista öljyä, jota voidaan käyttää polttoaineena ja voiteluaineena. Ruotsissa siitä tehdään majoneesia. Versoja voidaan käyttää salaatin tapaan.

Keltasinappia käytetään myös viherkesannointikasvina.

## Lähteet

## Aiheesta muualla
*Luontoportti: Keltasinappi (''Sinapis alba'')
*ITIS: ''Sinapis alba'' 
*United States Department of Agriculture (USDA): ''Sinapis alba'' 
*Flora of China: ''Sinapis alba'' 
*Dr. Duke's Phytochemical and Ethnobotanical Databases: Sinapis alba  
*Centre for Agriculture and Biosciences International (CABI): Sinapis alba (white mustard) 
*Gernot Katzer's Spice Pages: White Mustard (''Sinapis alba'')
Yhdystie 8390

**Yhdystie 8390** on Pudasjärven Siivikon kylästä Puhoksen kautta Suomussalmen Näljängän kylälle johtava yhdystie. Tie lähtee kantatieltä 78 ja päättyy seututielle 800. 

## Historia
Puhoksen ja Näljängän välisen tieosuuden ensimmäinen suunnitelma valmistui vuonna 1902.

Vuonna 1959 Siivikon ja Puhoksen välinen kylätie parannettiin maantieksi, joka rakennettiin Kainuun työmaasiirtolarahoilla. Siihen aikaan Kainuussa työmaasiirtolarahoilla rakennettuja teitä kutsuttiin niin sanotusti Kekkosteiksi. 

## Lähteet
A Perfect Contradiction

**A Perfect Contradiction** on englantilaisartisti Paloma Faithin kolmas studioalbumi, jonka julkaisi Sony Music Entertainment 10. maaliskuuta 2014. Musikaalisesti se on pop-albumi, jossa on elementtejä R&B:stä, jazzista, soulista, motownista ja diskosta. Albumi sai vaihtelevia vastaanottoja ristiriitaisista positiivisiin.

## Kappaleet
#
#
#
#
#
#
#
#
#
#
#

## Arvostelut
* Metacritic: 66/100
* The Guardian: 
* The Independent: 

## Listasijoitukset

## Palkinnot ja myynnit

## Lähteet
Lammasjärvi

**Lammasjärvi** on järvi Sotkamon reitillä Kuhmon kaupungin keskustan tuntumassa. Se saa vetensä pohjoisen puolella olevasta Lentuasta Lentuankosken kautta. Kuhmon pohjoisosasta Änättijärvestä alkava vesiretkeilyreitti eli Tervareitti kulkee Iivantiirasta Lentiiran, Lentuan ja Lammasjärven kautta Kuhmon keskustaan.

## Lähteet

## Aiheesta muualla
Pikku-Marjan eläinkirja

**Pikku-Marjan eläinkirja** on vuonna 1947 ilmestynyt Laura Latvalan eläinrunoja sisältävä lastenkirja, jonka on kuvittanut Helga Sjöstedt. Se on Lastenkirjainstituutin vuonna 2007 tekemän selvityksen mukaan Suomen kaikkien aikojen myydyin lastenkirja, jota on painettu yhteensä yli 310 000 kappaletta. Siitä on otettu vuoteen 2011 mennessä jo 29 painosta.

Aapiskirjaa muistuttava teos koostuu aakkosittain etenevistä riimitellyistä loruista, jotka Latvala kirjoitti kotipaikassaan Lapualla keväällä 1946. Se on omistettu hänen tyttärelleen Marjalle, jolle osoitettu runo myös avaa kirjan.  Teoksen suosio lähti parin vuosikymmenen jälkeen uudelleen nousuun vuonna 1980, kun Marjatta Meritähti sävelsi kirjan runoja ja julkaisi niitä *[[Pikku-Marjan eläinlauluja]]* -nimisellä albumilla. Tunnetuimpia loruista ovat muun muassa *Aa aa ankka* sekä laulunakin tunnettu *Ihahaa, ihahaa, hepo hirnahtaa*.

Teoksen heti sotavuosien jälkeen kirjoitetut runot sijoittuvat 1930-luvun Suomea muistuttavaan aurinkoiseen maalaisidylliin. Päähenkilöitä ovat Pikku-Marjan ja hänen Otto-veljensä (molemmat Latvalan lasten oikeita nimiä) lisäksi maatalon eläimet. Professori Juhani Niemen mukaan säröjä idylliin muodostaa runoissa toistuva pakenemisen motiivi, jonka tyyppihahmo on karkuun juokseva porsas. Samaa edustaa myös veräjää pökkivä äkäinen vuohipukki, mutta vapauteen pääsevät kuitenkin lopulta vain taivaan linnut. Latvala on ilmeisesti saanut riimittelyynsä vaikutteita Aleksis Kiveltä, sillä tämän runon *Lintukoto* tiedetään olleen Latvalan nuoruuden lempiruno.

## Lähteet
Kevätruusuleinikki

**Kevätruusuleinikki** (*Adonis vernalis*) on monivuotinen keltakukkainen kasvi, jota tavataan Euraasian kuivilla aroilla. Se kasvaa 30 cm korkeaksi ja kukkii maaliskuussa. Siemenet kypsyvät touko-kesäkuussa.

Kevätruusuleinikkiä on käytetty rohdoskasvina, sillä se sisältää sydänglykosideja.

## Lähteet

## Aiheesta muualla
* Suomen Lajitietokeskus: Kevätruusuleinikki (''Adonis vernalis'')
* Puutarha.net: Kevätruusuleinikki (''Adonis vernalis'')
* Integrated Taxonomic Information System (ITIS): ''Adonis vernalis'' 
* United States Department of Agriculture (USDA): ''Adonis vernalis'' 
* Dr. Duke's Phytochemical and Ethnobotanical Databases: ''Adonis vernalis''
Pyöröorapihlaja

**Pyöröorapihlaja** eli **pyöröliuskaorapihlaja** (*Crataegus laevigata*) on orapihlajiin kuuluva puuvartinen kasvi, joka kasvaa luonnonvaraisena Keski-Euroopassa ja paikoin Englannissa.

## Ulkonäkö ja koko

Pyöröorapihlaja kasvaa 4–8 metriä korkeaksi ja yhtä leveäksi. Sen oksat ovat piikkiset ja lehdet kiiltävät, sormihaaraiset. Kermanvalkoiset kukat puhkeavat loppukeväällä, ja punaiset marjat kypsyvät syksyllä.

## Lähteet

## Aiheesta muualla
*Laji.fi: Pyöröorapihlaja (''Crataegus laevigata'')
*Kassu – Kasvien suomenkieliset nimet: Pyöröorapihlaja (''Crataegus laevigata'')
*ITIS: ''Crataegus laevigata'' 
*United States Department of Agriculture (USDA): ''Crataegus laevigata'' 
*Dr. Duke's Phytochemical and Ethnobotanical Databases: ''Crataegus laevigata''  
*Centre for Agriculture and Biosciences International (CABI): ''Crataegus laevigata''
Puukellokanerva

**Puukellokanerva** eli **puukanerva** (*Erica arborea*) on ainavihanta kanervakasveihin kuuluva puuvartinen kasvi, joka kasvaa luonnonvaraisena Välimeren seudulla, Madeiralla ja Kanariansaarilla.

 
Puukellokanerva on sukunsa suurin laji. Se kasvaa tyypillisesti 2–4 metriä korkeaksi, mutta joskus jopa kuusimetriseksi. Neulasmaiset lehdet kasvavat 3–4 lehden kimppuina. Tuoksuvat valkoiset tai vaaleanpunaiset kukat puhkeavat keväällä tiiviinä pyramidinmuotoisina terttuina. Puukellokanervan juuria käytetään piippujen valmistamiseen.

## Lähteet

## Aiheesta muualla
* Suomen Lajitietokeskus: Puukellokanerva – ''Erica arborea''
Ahmia

**Ahmia** on Suomessa luotu Tor-verkon onion-verkkosivujen hakukone. 

Ahmian näkyvin projekti on ahmia.fi-hakukone, joka tarjoaa mahdollisuuden etsiä sisältöä Tor-verkosta. Se on yksi harvoista Tor-verkon hakukoneista, joskaan ei ainoa (toinen on esimerkiksi onion.link-sivusto, aiempi onion.city).

Kesällä 2014 hakukonekehitystyö sai Google Summer of Code 2014 -rahoitusta. Kehitystyön mentoroinnista vastasi Tor-ohjelmistoja kehittävä Tor Project.

Hakukone on myös yksi kansainvälisen ihmisoikeusjärjestö Hermes Center for Transparency and Digital Human Rights:n alla toimivista projekteista, jolla on myös juridinen vastuu hakukoneesta.

## Katso myös
* Tor-verkko
* Yksityisyys internetissä
* Hakukone

## Lähteet

## Aiheesta muualla
*Ahmia.fi-hakukonesivusto
Fall to Grace

**Fall to Grace** on englantilaisen laulaja-lauluntekijä Paloma Faithin albumi. Sen julkaisi RCA Records 28. toukokuuta 2012. Hän työskenteli albuminsa parissa tuottaja Nellee Hooperin kanssa, joka on jo aiemmin työskennellyt lukuisten tunnettujen artistien, kuten Madonnan, Björkin, Massive Attackin ja Gwen Stefanin kanssa. Albumi sisältää viittauksia popista, soulista, soft rockista ja R&B:stä. Albumi sai pääosin positiivisen vastaanoton kriitikoilta. Albumin deluxe edition -versio julkaistiin samana päivänä, ja se sisältää akustisia versioita viidestä albumin kappaleesta.

Albumin johdantosingle oli ”Picking Up the Pieces”, joka julkaistiin 20. toukokuuta 2012 ja se sijoittui Britannian singlelistan 7. sijalle, joka oli sillä hetkellä Faithin parhaiten kyseisellä listalla sijoittunut kappale. ”Fall to Grace” sijoittui Britannian albumilistan toiselle sijalle ja British Phonographic Industry palkitsi sen tuplaplatinalla 600&nbsp;000 kappaleen myynnin jälkeen. Suomessa albumi nousi virallisen albumilistan sijalle 44. Albumilta julkaistiin vielä neljä muuta singleä, ”30 Minutes Love Affair”, ”Never Tear Us Apart”, ”Just Be” ja ”Black & Blue”. Edistääkseen albumin myyntiä Paloma aloitti uransa toisen kiertueen alkuvuodesta 2013.

## Kappaleet
# 
# 
# 
# 
# 
# 
# 
# 
# 
# 
# 
# 

## Arvostelut
* Metacritic: 62/100
* Entertainment Weekly: 
* Rolling Stone: 

## Listasijoitukset

## Palkinnot

## Lähteet
Andy Najar

**Andy Najar Rodríguez** (s. 16. maaliskuuta 1993) on honduraslainen jalkapalloilija, joka edustaa Jupiler Pro Leaguessa pelaavaa RSC Anderlechtiä. Hän on pelipaikaltaan oikea laitalinkki. Najar on kuulunut vuodesta 2011 asti Hondurasin jalkapallomaajoukkueeseen. 

## Seurajoukkueura
Ammattilaisuransa vuonna 2010 yhdysvaltalaisessa DC Unitedissa aloittanut Najar teki debyyttinsä MLS-liigassa maaliskuussa 2010. Samana vuonna hänet valittiin vuoden tulokkaaksi MLS:ssä. Tammikuussa 2013 Najar siirtyi Yhdysvaltain pääkaupungista kuukauden mittaiselle lainalle Belgian suurseuraan RSC Anderlechtiin. Kuukauden lainan jälkeen Anderlecht oli vaikuttunut Najarin kyvyistä ja osti tämän omakseen noin kolmella miljoonalla dollarilla. Hän teki debyyttinsä kuitenkin vasta elokuussa 2013. 

## Maajoukkueura
Najar kuului Hondurasin joukkueeseen olympialaisissa 2012. Hondurasin jalkapallomaajoukkueessa hän oli jo debytoinut syyskuussa 2011. Najar valittiin valmentaja Luis Fernando Suárezin ryhmään MM-kisoihin 2014. 

## Lähteet
* http://www.transfermarkt.co.uk/en/andy-najar/profil/spieler_145838.html?from=direktErgebnis
* http://www.national-football-teams.com/player/44931/Andy_Najar.html
Balls of Steel Australia

**Balls of Steel Australia** on australialaisversio brittiläisestä piilokamerasarjasta *[[Balls of Steel (televisiosarja)|Balls of Steel]]*. Ohjelmaa alettiin esittää ensimmäisen kerran Comedy Channel-kanavalla 19. huhtikuuta 2011 ja se jatkui kahden tuotantokauden ajan 2. huhtikuuta 2012 asti. Ohjelma voitti Most Outstanding Light Entertainment Program-palkinnon ASTRA-gaalassa 2012.

## Lähteet
Rick and Morty

**Rick and Morty** on yhdysvaltalainen animaatiosarja, jonka ovat luoneet Justin Roiland ja Dan Harmon. Roiland toimii äänenä Rickille ja Mortylle. Lopun perheen äänirooleissa toimii Chris Parnell, Spencer Grammer ja Sarah Chalke.

Ohjelman ensiesitys oli 2. joulukuuta 2013 Cartoon Networkin alaisella Adult Swim -kanavalla. Sarjan toinen tuotantokausi alkoi 26. heinäkuuta 2015 ja kolmas kausi alkoi 30. heinäkuuta 2017. Neljäs kausi alkoi 10. marraskuuta 2019.

Rick and Mortylla oli Simpsonien 26. tuotantokaudella oma sohvavitsi.

## Juoni
Rick on henkisesti epävakaa alkoholisti, mutta lahjakas tiedemies. Hän on hiljaittain löytänyt uuden yhteyden perheensä kanssa. Rick käyttää aikaansa vieden tyttärenpoikaansa Mortya (myöhemmin myös muita perheenjäseniä) sekopäisille ja vaarallisille seikkailuille syvälle avaruuteen ja toisiin ulottuvuuksiin. Yhdistettynä Mortyn horjuvaan perhe-elämään nämä seikkailut aiheuttavat paljon ahdinkoa koulussa ja kotona.

Jokainen jakso päättyy lopputekstien jälkeiseen kohtaukseen, joka täydentää jaksoa.

## Päähahmot
***Rick Sanchez** on Mortyn ja Summerin alkoholisoitunut isoisä, Bethin isä ja Jerryn appi. Lahjakas tiedemies, joka keksii huvikseen (joskus myös hyödyksi) mitä eriskummallisimpia laitteita. Vastaa lähes aina sarkastisesti kaikkiin kysymyksiin. Röyhtäilee paljon puhuessaan. Vaikka vaikuttaa pitävänsä perhettään surkeana, on valmis tekemään mitä vain heidän puolestaan.
***Morty Smith** on Rickin 14-vuotias lapsenlapsi, Summerin pikkuveli, Jerryn ja Bethin poika. Yksinäinen ja pelokas Morty tempautuu usein tavalla tai toisella Rickin mukaan. Ihastunut koulukaveriinsa Jessicaan.
***Jerry Smith** on Mortyn ja Summerin isä sekä Bethin mies. Työskenteli aiemmin mainostoimistossa, kunnes sai potkut. Mortyn tavoin hieman luonteeltaan epävarma.
***Beth Smith**, omaa sukua **Sanchez**, on Mortyn ja Summerin äiti, Rickin tytär ja Jerryn vaimo. Ammatiltaan eläinlääkäri, joka on erikoistunut hevoskirurgiaan. Käy usein läpi avioliittokriisiä ja pohtii, oliko ensimmäisen lapsen hankinta alaikäisenä viisasta.
***Summer Smith** on Mortyn 17-vuotias isosisko, Rickin lapsenlapsi ja Jerryn ja Bethin tytär. Saa kuulla olevansa vahinkolapsi.

## Tuotantokaudet

## Katso myös
* Luettelo animaatiosarjan Rick and Morty jaksoista

## Aiheesta muualla
* Virallinen sivusto 
* 

## Lähteet
Fraser Forster

**Fraser Gerard Forster** (s. 17. maaliskuuta 1988 Hexham) on englantilainen jalkapallomaalivahti, joka edustaa Englannin Valioliigassa pelaavaa Bournemouthia. Newcastle Unitedin kasvatti Forster on pelannut Englannin jalkapallomaajoukkueessa kuusi ottelua.

## Seurajoukkueura
Newcastlessa uransa aloittanut Forster ei pelannut seuran edustusjoukkueessa yhtään ottelua. Hän kierteli koko Newcastle-uransa lainoilla. Vuonna 2009 hän siirtyi lainalle Norwich Cityyn ja oli vahvassa roolissa, kun joukkue nousi kaudeksi 2010–11 Englannin mestaruussarjaan. Fanit valitsivat Forsterin seuran kauden pelaajaksi. 2010 hän siirtyi lainalle Skotlannin Valioliigan Celticiin, joka osti Forsterin omaksi kaudelle 2012–13 Skotlannin liigan voiton jälkeen. Celtic uusi mestaruuden kahdella seuraavallakin kaudella Forsterin ollessa ykkösmaalivahtina. 

Kesällä 2014 Forster siirtyi Valioliigan Southamptoniin, jossa hän pian nappasi ykkösmaalivahdin roolin Artur Borucilta. Syksyllä 2019 Forster palasi lainasopimuksella Celticiin, ja voitti jälleen ykkösmaalivahtina liigamestaruuden. Hän voitti Celticissä myös Skotlannin Cupin 2011, 2013 ja 2020 sekä Skotlannin liigacupin 2020. Kausilla 2020–2022 hän pelasi Southamptonissa 27 valioliigaottelua. 

Forster siirtyi kesällä 2022 ilmaissiirrolla Tottenhamiin. Hän pelasi neljä ottelua Tottenhamin voittaessa Eurooppa-liigan kaudella 2024–2025. Forsterin sopimus Tottenhamin kanssa päättyi kesään 2025, eikä sitä uusittu.

Tammikuussa 2026 Forster allekirjoitti loppukauden kattavan sopimuksen valioliigaseura Bournemouthin kanssa.

Forster on pelannut pääsarjatasolla 168 ottelua Celticissä, 134 Southamptonissa ja 21 peliä Tottenhamissa. Mestarien liigassa hän on pelannut 14 ottelua Celticissä ja kaksi peliä Tottenhamissa sekä Eurooppa-liigassa 14 ottelua Celticissä, kuusi Southamptonissa ja neljä Tottenhamissa.

## Maajoukkueura
Englannin valmentaja Roy Hodgson kutsui Forsterin mukaan lokakuussa 2012 MM-karsintaotteluihin. Hän pelasi ensimmäisen maaottelunsa Englannin jalkapallomaajoukkueen paidassa Chileä vastaan marraskuussa 2013. Hyvien Celtic-esitysten ansiosta Hodgson valitsi toukokuussa 2014 Forsterin mukaan MM-kisoihin. Forster ei kuitenkaan pelannut turnauksessa minuuttiakaan, sillä ykkösvahtina toimi Manchester Cityn Joe Hart. Forster kuului Englannin joukkueeseen myös EM-kilpailuissa 2016, muttei silloinkaan päässyt pelaamaan. Kaikkiaan hän on pelannut kuusi maaottelua, kaikki ystävyysotteluita. Viimeksi hän on pelannut maajoukkueessa toukokuussa 2016, mutta vaihtopenkillä hän on ollut viimeksi EM-karsintaotteluissa maaliskuussa 2023.

## Lähteet
* http://www.transfermarkt.co.uk/en/fraser-forster/profil/spieler_52570.html?from=direktErgebnis
* http://www.national-football-teams.com/player/54057/Fraser_Forster.html

### Viitteet
Jeff Zatkoff

**Jeff Zatkoff** (s. 9. kesäkuuta 1987 Detroit, Michigan, Yhdysvallat) on yhdysvaltalainen jääkiekkomaalivahti, joka pelaa Saksan DEL-liigajoukkue Straubing Tigerssa.

## Ura
Los Angeles Kings varasi Zatkoffin  kolmannella kierroksella numerolla 74.

10. huhtikuuta 2008 Zatkoff teki Kingsin kanssa kolmivuotisen tulokassopimuksen. Ammattilaistasolla hän debytoi Ontario Reignin paidassa pelaten joukkueessa kaudella 2008–2009 37 ottelua. Vuodet 2008–2012 hän pelasi Kingsin AHL:ssä pelaavassa farmiseura Manchester Monarchsissa.

1. heinäkuuta 2012 Zatkoff teki Pittsburgh Penguinsin kanssa kaksivuotisen sopimuksen. 28. maaliskuuta 2013 hänet kutsuttiin AHL:stä Tomas Vokounin kakkosmaalivahdiksi Marc-Andre Fleuryn loukkaannuttua. Hän ei kuitenkaan vielä saanut ensimmäistä NHL-peliä tililleen. AHL:n puolella Zatkoff sekä hänen joukkuetoverinsa Brad Thiessen palkittiin Harry "Hap" Holmes Memorial Awardilla kauden 2012–2013 päätteeksi. Palkinto annetaan vähintään 25 ottelua pelanneelle maalivahdille, jonka joukkue on päästänyt vähiten maaleja.

Zatkoffin oli tarkoitus aloittaa kausi 2013–2014 AHL:ssä, mutta Tomas Vokounin loukkaannuttua hän aloittikin Marc-Andre Fleuryn kakkosmaalivahtina. 11. lokakuuta 2013 hän teki NHL-debyyttinsä torjumalla 24 laukausta 6–3 -tappiossa Florida Panthersia vastaan. Ensimmäisen voittonsa hän otti torjumalla nollapelin Columbus Blue Jacketsia vastaan 2. marraskuuta 2013.

Kesällä 2016 Zatkoff myytiin takaisin Los Angeles Kingsiin.

## Lähteet
* 
* 
* 

### Viitteet

## Aiheesta muualla
Vapaudenristi (Puola)

**Vapaudenristi** () oli yksi korkea-arvoisimmista puolalaisista kunniamerkeistä, joka myönnettiin ensimmäisen ja toisen maailmansodan välisenä aikana. Se myönnettiin henkilöille, jotka olivat "taistelleet sankarillisesti Puolan itsenäisyyden hyväksi" ja sillä oli kolme luokkaa. 

## Historia

Vapaudenristi perustettiin Puolan presidentin Ignacy Mościckin asetuksella 29. lokakuuta 1930. Se tuli myöntää henkilöille, jotka olivat tehneet työtä isänmaan itsenäisyyden eteen ennen ensimmäistä maailmansotaa, sen aikana tai vuosien 1918–1921 sotatoimissa. Ansioitumista Puolan–Neuvosto-Venäjän sodassa ei kuitenkaan laskettu mukaan, sillä siinä kunnostautuneille oli oma kunniamerkkinsä. Vapaudenristi oli suunniteltu erityisesti puolalaisten legioonien ja niiden edeltäjien jäseniä silmällä pitäen. Esimerkiksi vuoden 1863 tammikuun kansannousuun osallistuneita oli vielä elossa ansiomerkin perustamisvuonna. Yksi kunniamerkin perustamiseen suuresti vaikuttaneista oli Józef Piłsudskin vaimo Alexsandra Piłsudska (o.s. Szczerbińska 1882–1963). Sen myöntöpäiväksi valittiin ensimmäisen maailmansodan päättymispäivä 11. marraskuuta, joka vakiinnutettiin myöhemmin itsenäisyyspäiväksi. Vuoden 1938 jälkeen se myönnettiin myös henkilöille, jotka olivat vastuussa Zaolzien alueen uudelleenliittämisestä Puolaan.

Vaikka risti ilman miekkoja myönnettiin yleensä siviileille, jokaista luokkaa pidettiin sotilaskunniamerkkinä. Sillä palkitun sotilashenkilön tuli pitää sitä ennen Polonia Restitutan 4. luokan kunniamerkkiä ja siviilin ennen Sodan vapaaehtoismitalia (*Medal Ochotniczy za Wojnę*). 

Jokaisella vapaudenristillä palkitulla sen luokasta riippumatta oli oikeus tulla valituksi Puolan tasavallan senaattiin, oikeus matkustaa Puolan valtion rautateillä ilmaiseksi sekä oikeus lähettää lapsensa valitsemaansa kouluun ilmaiseksi.

## Ulkonäkö

Sekä ristin että mitalin suunnitteli professori Mieczysław Kotarbiński. Suurimman osan kunniamerkeistä valmisti varsovalainen kultaseppä Wiktor Gontarczyk. 

Vapaudenristillä oli kolme luokkaa:

* Vapaudenristi miekkojen kera (1938 mennessä myönnettiin 1818 kappaletta)
* Vapaudenristi (1938 mennessä myönnettiin 7917 kappaletta)
* Vapaudenmitali (myönnettiin yhteensä 51735 kappaletta)

Risti oli kooltaan 42 x 42 mm ja se oli kullattua pronssia. Kääntöpuolella oli suorakaiteen muotoinen kilpi, jossa oli tyylitelty kotka ohuena reliefinä. Kääntöpuoli oli päällystetty mustalla emalilla ja siinä luki motto *Bojownikom Niepodległości*, "itsenäisyyden puolesta taistelleille". Miekoilla koristellussa versiossa oli kaksi miekkaa ristittynä itse ristin päällä.

Vapaudenmitali oli pyöreä, halkaisijaltaan 35 mm ja se oli tehty kokonaan pronssista. Kääntöpuolella oli symbolinen kuvaus kolmesta Hydrasta (jotka kuvasivat osapuolten jakautumista) lyötynä kahdella miekalla ja joita ympäröi sama motto kuin ristissä, *Bojownikom Niepodległości*. Kääntöpuoli oli tasainen ja sille oli painettu kirjaimet RP, jotka olivat lyhenne sanoista *Rzeczpospolita Polska* (Puolan tasavalta).

## Lähteet

* 

### Viitteet
Rubble Trouble

**Rubble Trouble New York** (eli **Rubble Trouble**) on brittiläisen Nitromen tammikuussa 2010 julkaisema indievideopeli, jossa pelaajan tarkoituksena on erilaisia apuvälineitä, kuten nitroa ja kanuunankuulia käyttämällä tuhota New Yorkin rakennuksia vaurioittamatta muuta ympäristöä. Rubble Trouble tunnetaan myös lyhenteellä RT. Pelillä on kaksi jatko-osaa, RT Tokyo (2011) ja RT Moscow (2011), joissa on sama periaate kuin edeltäjällään. 

## Lähteet
* http://www.miniclip.com/games/rubble-trouble/en/
Ladislav Fuks

**Ladislav Fuks** (24. syyskuuta 1923 Praha, Tšekkoslovakia – 19. elokuuta 1994 Praha, Tšekki) oli tšekkiläinen kirjailija.

Fuks opiskeli Kaarlen yliopistossa filosofiaa, psykologiaa ja taidehistoriaa ja sai 1949 tohtorin arvon. Hän työskenteli vuodesta 1959 alkaen kansallisgalleriassa. 1960-luvulla hän ryhtyi päätoimiseksi kirjailijaksi ja sai 1963 ilmestyneellä esikoisteoksellaan *[[Herra Theodor Mundstock ]]* (*Pan Theodor Mundstock*) paljon huomiota. Seuraavana vuonna ilmestyi novellikokoelma *Mí černovlasí bratři*. Hänen 1970-luvun teoksistaan jotkut ovat voimakkaasti aikaansa sidoksissa, esimerkiksi *Návrat z žitného pole*. Hän sai jonkin verran kansainvälistä huomiota mutta oli viimeisinä vuosinaan kuitenkin yksinäinen.

Fuks kirjoitti psykologisia romaaneja ja novelleja. Esikoisromaanissa *[[Herra Theodor Mundstock ]]* päähenkilönä on vanha juutalaismies, jonka kohtaloa miehitettyssä Prahassa hän kuvaa.

## Suomennettu teos
* *Herra Theodor Mundstock* (*Pan Theodor Mundstock*), suom. Kirsti Siraste. Tammi, 1970. Sarja: Keltainen kirjasto; 101

## Lähteet
Urmas Puhkan

**Urmas Puhkan** (s. 20. helmikuuta 1967 Nadalama) on virolainen keraamikko, joka tekee pienoisveistoksia keramiikasta.

Puhkan valmistui vuonna 1992 Viron taideakatemiasta. Seuraavana vuonna hän perusti Asuurkeraamika-studion. Vuodesta 2000 Puhkan on toiminut taideakatemian keramiikan osaston johtajana.

## Aiheesta muualla
*Esittely Asuurkeraamika-studion sivustolla
*Esittely Viron keraamikkoliiton sivustolla
Jonkeri

**Jonkeri** on keskikokoinen järvi Vuoksen päävesistössä Kuhmon kaakkoiskulmassa. Se on sokkeloinen järvi, jonka suurimpia saaria ovat Uittosaari, Lammassaari, Kalmosaari ja Kontusaari. Järven vedet laskevat Lieksan suuntaan Jongunjokea pitkin. Se on suosittu melontareitti.

## Historiallisia paikkoja järven alueella
Pyykönniemen Kirkkoniemessä on kolmisenkymmentä kiviröykkiötä. Niistä noin on 20 matalaa, pelkistä kivistä tehtyä, läpimitaltaan alle kaksi metristä kiviröykkiötä sekä seitsemän tai kahdeksan hieman suurempaa maansekaista kivirauniota. Suuremmat ovat uunien jäännöksiä, pienemmät lienevät viljelyröykkiöitä.

Jonkerinjärvessä on myös kaksi hautasaarina pidettyä Kalmosaarta: toinen niemen länsipuolella, toinen itäpuolella. Niihin liittyy perimätieto, jonka mukaan toinen saarista on ollut papiston, toinen tavallisen väen hautapaikka. Järven pohjoisrannalla on Jonkerin kiveksi sanottu paasi. Ilmeisesti Jonkerin kivi tuli valtakunnanrajan merkiksi vuoden 1617 Stolbovan rauhan rajaa maastoon merkittäessä. Sen jälkeen raja säilyi tällä kohdalla muuttumattomana yli 200 vuotta.

## Lähteet

## Aiheesta muualla
**Kylä rajan kainalossa : Jonkerin kyläkirja.* Kuhmo : Jonkerin kyläseura, 2015. .
Odotustila

**Odotustila** on sisätila, jossa ihmisten on tarkoitus viettää aikaa odottaessaan pääsyä johonkin toiseen tilaan. Esimerkiksi lääkärin vastaanotoilla on yleensä **odotushuone**, jossa potilaat voivat odottaa omaa vuoroaan. Rautatieasemilla ja lentokentillä taas on suuria **odotussaleja**, joissa matkustajat voivat odottaa junansa tai lentokoneensa saapumista.

## Aiheesta muualla
James Kwesi Appiah

**James Kwesi Appiah** (s. 30. kesäkuuta 1960) tunnetaan myös nimellä **Akwasi Appiah**, on ghanalainen pelaajauransa jo päättänyt jalkapallopuolustaja ja nykyinen valmentaja. Hän valmensi vuodet 2012–2014 Ghanan jalkapallomaajoukkuetta. Koko peliuransa vasempana laitapuolustajana pelannut Appiah edusti Asante Kotokoa. Hän pelasi seurassa vuodesta 1983 vuoteen 1993. Hän pelasi myös Ghanan maajoukkueessa saavuttaen Afrikan-mestaruuskisoissa hopeaa vuonna 1992. Valmentajauransa alussa Appiah sai valmennusta Manchester Cityltä ja Liverpool FC:ltä. Hänet valittiin yllättäen Ghanan valmentajaksi huhtikuussa 2012 Goran Stevanovićin seuraajaksi. Ghana selviytyi 2014 MM-kisoihin ja Appiahista tuli ensimmäinen tummaihoinen afrikkalaisvalmentaja MM-kisoissa. Huonosti sujuneiden MM-kisojen jälkeen Appiah sai potkut ja hänen tilalleen tuli Avram Grant.

## Aiheesta muualla
* http://www.transfermarkt.co.uk/en/kwesi-appiah/aufeinenblick/trainer_16510.html
Kirkonsalmen silta

**Kirkonsalmen silta** on Naantalin Merimaskussa sijaitseva maantiesilta, joka yhdistää Otavan saaren mantereeseen. Sillalla kulkee yhdystie 1930 Maskuun ja Velkualle.

Sillan kokonaispituus on 273 metriä ja suurin jänneväli 75 metriä. Siltakannen leveys on 11,5 metriä ja alituskorkeus 16 metriä. Sillan pääsuunnittelijana toimi Ramboll Finlandin Ilkka Vilonen. Silta valmistui 2002 ja korvasi Kirkonsalmen ylittäneen lossiyhteyden.

## Lähteet
Jañaözen

**Jañaözen** () eli **Žanaozen** () on kaupunki Mañğıstawin alueella Kazakstanissa. Se sijaitsee 150 kilometriä alueen pääkaupungista Aqtawista kaakkoon. Kaupungissa on 103&nbsp;600 asukasta (vuonna 2013).

Paikkakunta on perustettu vuonna 1968 suuren öljyesiintymän hyödyntämisen yhteydessä. Siellä toimii öljy- ja maakaasuteollisuutta. Kaupungista on rautatieyhteys Aqtawiin.

## Lähteet
Crazy Something Normal

**Crazy Something Normal** on norjalaisyhtye Donkeyboyn kappale heidän tulevalta kolmannelta studioalbumiltaan. Sen julkaisi Warner Music albumin toisena singlenä 24. maaliskuuta 2014. Kappaleeseen liittyvä musiikkivideo julkaistiin videopalvelu YouTubessa 2. huhtikuuta 2014. Videolla Donkeyboyn jäsenet yrittävät nukenkokoisina henkilöinä selviytyä elävien spraymaalipurkkien hyökkäykseltä. Toisin kuin albumin ensimmäinen single, "Crazy Something Normal" pääsi kotimaassaan listoille, sillä Norjan singlelistalla se on toistaiseksi päässyt parhaimmillaan 13. sijalle. Sen lisäksi kappale on päässyt Suomen virallisen radiolistan 3. sijalle.

## Kappalelista

**Digitaalinen lataus**

# "Crazy Something Normal" - 3:39

## Listasijoitukset

## Lähteet
Billy Blanks

**Billy Wayne Blanks** (s. 1. syyskuuta 1955 Erie, Pennsylvania) on yhdysvaltalainen näyttelijä, fitness ohjaaja ja entinen karateka. Hänet tunnetaan 1990-luvun kamppailuelokuvista, sekä Tae Bo kunto-ohjelman luojana. Blanksillä on 8. danin musta vyö taekwondossa.

## Lähteet

## Aiheesta muualla

*
Calling Time

**Calling Time** on ruotsalaisen Basshunterin seitsemäs, vuonna 2013 julkaistu albumi. Kappaleen ”Fest i hela huset” Basshunter äänitti Ruotsin ''Big Brother'' -asukkaiden kanssa.

## Kappalelista
#
#
#
#
#
#
#
#
#
#
#
#
#
#
#
#
#
#

## Listasijoitukset

## Lähteet

## Aiheesta muualla
* Viralliset sivut
Fort-Şevçenko

**Fort-Şevçenko** eli **Fort-Ševtšenko** (kazakiksi ja ) on kaupunki Mañğıstawin alueella Kazakstanissa. Se sijaitsee Tüpqarağanin niemimaalla Kaspianmeren rannalla. Kaupungissa on 5&nbsp;100 asukasta (vuonna 2012).

Paikkakunta on saanut alkunsa vuonna 1846 perustetusta Novopetrovskojen linnoituksesta, joka vuonna 1857 nimettiin Fort-Aleksandrovskiksi. Vuonna 1939 kaupunki sai nimen Fort-Ševtšenko siellä vuosina 1850–1857 karkotuksessa oleskelleen Taras Ševtšenkon muistoksi.

Fort-Şevçenkossa on merisatama. Siellä toimii kalatehdas. Lähistöllä harjoitetaan kuorisoran tuotantoa. Kaupungissa on kotiseutumuseo ja Taras Ševtšenkon museo.

## Lähteet
* 

### Viitteet

## Aiheesta muualla
Pablo Couñago

**Pablo González Couñago** (s. 9. elokuuta 1979 Redondela) on espanjalainen jalkapalloilija, pelipaikaltaan hyökkääjä. Hän on ollut Suomen Ykkösessä pelaavan PK-35 Vantaan urheilujohtaja.

Couñago on aiemmin urallaan pelannut 13 ottelua Englannin Valioliigassa ja 35 ottelua kotimaansa pääsarjassa La Ligassa.

## Ammattilaisura

Couñago on urallaan edustanut muun muassa Celta Vigoa, Málagaa, Ipswich Townia sekä Crystal Palacea. Ipswichin aikoinaan hän pelasi yhdessä suomalaisen Shefki Kuqin kanssa, joka myöhemmin hankki entisen joukkuetoverinsa Honkaan toimiessaan seuran päävalmentajana.

Couñago on edustanut Espanjaa useissa eri ikäkausimaajoukkueissa, muttei ole pelannut yhtään A-maaottelua. Vuoden 1999 nuorten MM-kisoissa Couñago oli yksi maailmanmestaruuden voittaneen Espanjan joukkueen avainpelaajista, ja voitti lisäksi turnauksen maalikuninkuuden viidellä osumalla. Mestarijoukkueiden muita avainpelaajia olivat muun muassa Xavi sekä Iker Casillas.

## Lähteet
Esan petäjä

**Esan petäjä** on Uuraisten Kyynämöisellä sijaitseva suuri mänty jonka rungon läpimitta on 113 senttimetriä. Petäjä on rauhoitettu luonnonsuojelulain perusteella ja sen luokse johtaa viitoitettu 500 metriä pitkä polku.

## Lähteet
Qazaqfïlm

**Qazaqfïlm** () eli **Kazahfilm** () on Almatyssa toimiva kazakstanilainen elokuvastudio.

Studio on saanut alkunsa vuonna 1934 perustetusta uutiselokuvien ja vuonna 1941 perustetusta näytelmäelokuvien studiosta. Niistä jälkimmäinen liitettiin marraskuussa 1941 Almatyyn toisen maailmansodan aikana evakuoituihin Mosfilmiin ja Lenfilmiin, joista muodostettiin Neuvostoliiton yhdistetty näytelmäelokuvastudio TsOKS. Vuonna 1944 perustettiin Almatyn näytelmä- ja uutiselokuvien studio, joka valmisti aluksi etupäässä uutiskatsauksia ja dokumenttielokuvia. Näytelmäelokuvien säännöllinen tuotanto aloitettiin vuonna 1954. Studio sai nimen *Kazahfilm* vuonna 1959. Vuonna 1984 se nimettiin ohjaaja Şäken Aymanovin mukaan.

Kazahfilmin ensimmäinen näytelmäelokuva oli Muxtar Äwezovin käsikirjoitukseen perustuva *Abay änderi* (ven. *Pesni Abaja*, 1946). Studion ohjaajia olivat Aymanovin lisäksi muun muassa Mäjït Begalïn, Sultanaxmet Qojıqov ja Oraz Äbişev. Parhaita kazak­stani­laisia elokuvia olivat *Atameken* (*Zemlja ottsov*, 1967), *Bizdiñ süyikti däriger* (*Naš milyi doktor*, 1958), *Aldar köse* (*Aldar-Kose*, 1964), *[[Kasakkapäällikön loppu]]* (*Atamannıñ aqırı*, ven. *Konets atamana*, 1971), *[[Konekiväärityttö]]* (*Mänşük turalı dastan*, ven. *Pesn o Manšuk*, 1970) ja *Qız-Jibek* (*Kyz-Žibek*, 1971). 1980-luvulla studio tuotti vuosittain seitsemän näytelmäelokuvaa, yli 50 dokumenttielokuvaa, 24 uutiskatsausta ja jälkiäänitti kazakiksi 60–70 elokuvaa. Piirroselokuvien tuotanto aloitettiin vuonna 1967.

Studio yhtiöitettiin vuonna 2000. Nykyään siellä kuvataan lähinnä kansainvälisiä yhteistuotantoja ja televisioelokuvia. 19 hehtaarin laajuisella alueella on kaksi kuvauspaviljonkia, äänistudio ja muita laitoksia.

## Lähteet

## Aiheesta muualla
* Qazaqfïlmin sivusto